JKW-KABUM-21-ZHA-001-021-wylie
rtsa gsum gtor bsngo skong bshags nyer bsdus phrin las rol mtsho/__ @#/_/rtsa gsum chos srung rgya mtsho'i gtor bsngo dang skong bshags kyi cho ga nye bar bsdus pa phrin las rol mtsho zhes bya ba bzhugs so/__/na mo gu ru de ba DA ki nI d+harma pA lA ya/__'dir rtsa gsum chos srung rgya mtsho'i gtor bsngo dang skong bshags mdor bsdus te bya bar 'dod pas/__rang nyid gnyug ma'i lhar gsal bzhin pa'i ngang /__mchod gtor rnams/__ra~M ya~M kha~M_ gyis bsangs sbyangs/__stong pa'i ngang las gnas yul kun/__/dur khrod drag po'i gzhal yas dbus/__/phyi nang gsang ba'i mchod rdzas rnams/__/mi zad nam mkha'i mdzod du gyur/__/na mas+sarba ta thA ga te b+h+yo bi shwa mu khe b+h+yaHsarba thA khaM ung+ga te s+pha ra Na i maM ga ga na khaM swA hA/__nam mkha' mdzod kyi sngags rgyas brlab/__rang gi snying ga nas 'od zer 'phros pas rtsa gsum chos srung rgya mtsho'i tshogs bsam gyis mi khyab pa mdun gyi nam mkhar badz+ra sa mA dzaH__hU~M hrIH__phyogs dus zhing khams rab 'byams nas/__/rtsa gsum dkyil 'khor lha tshogs rnams/___/mchog thun dngos grub stsol ba'i phyir/__/gnas 'dir spyan 'dren gshegs su gsol/__/sems dang sems byung rtog tshogs kun/__/'od gsal dbu mar thim pa'i stsal/__/dbyings las ye shes rang shar ba'i/__/sngags kyi srung ma e ka dza/__/dpal ldan mgon po ma ning nag__/khyab 'jug chen po sgra gcan 'dzin/__/skyes mchog badz+ra thig le rtsal/__/gnod sbyin nor lha gter bdag sogs/__/rgyud gsum dregs pa'i tshogs rnams kun/__/sangs rgyas bstan pa srung ba'i phyir/__/dur khrod drag po'i gnas 'dir gshegs/__/oM AHhU~M gu ru de ba DA ki nI shrI badz+ra d+harma pA la ba su de ba sa pa ri wA ra badz+ra sa mA dzaH__don dam 'gro 'ong ma dmigs kyang /_/kun rdzob sgyu ma'i snang cha ru/__/dam tshig ye shes dbyer med par/__/dgyes bzhin byin gyis rlob phyir bzhugs/__/dzaHhU~M baM ho sa ma ya tiSh+Than+tu/__byin rlabs char 'bebs dngos grub mdzod/__/phrin las thogs med bstan pa srung /__/rtsa gsum chos srung rgya mtsho la/__/gus pa'i yid kyi phyag 'tshal lo/__/a ti pu ho/__pra tIts+tsha ho/__oM AHhU~M/__nyer spyod 'dod pa'i yon tan dang /__/sman raka gtor tshogs gsang ba'i rdzas/__/gus pa'i blo yis 'bul lags na/__/bzhes nas mchog thun dngos grub stsol/__/oM AHhU~M badz+ra gu ru de wa DA ki nI shrI badz+ra d+harma pA la ba su de ba sa pa ri wA ra ar+g+haM sogs kyis phyi mchod dang /__gong gi sngags mthar/__na mas+sarba ta thA ga ta b+h+yo bi shwa sogs lan gsum gyis gtor ma/__ma hA pany+tsa a mr-i ta khA hi/__ma hA rak+ta khwa hi/__zhes pas sman raka rnams phul/__skong bshags ni/__hU~M hrIH__dngos bshams yid las byung ba yi/__/phyi nang gsang ba'i mchod rdzas dang /__/rten rdzas skong rdzas sgrub rdzas sogs/__/rang rang mthun pa'i dam rdzas kyis/__/byin rlabs char 'bebs dkyil 'khor gtso/__/rtsa brgyud bla ma'i thugs dam bskang /__/dngos grub yid bzhin stsol mdzad pa/__/yi dam lha tshogs thugs dam bskang /__/rnam bzhi'i phrin las thogs med pa'i/__/dpa' bo mkha' 'gro'i thugs dam bskang /__/rdo rje btsun mo dbyings kyi yum/__/e ka dzA TI'i thugs dam bskang /__/snang srid dregs pa'i 'khor los sgyur/__/ma ning nag po'i thugs dam bskang /__/mthu stobs drag pos bstan pa srung /__/khyab mjug chen po'i thugs dam bskang /__/sde brgyad yongs kyi ded dpon che/__/rdo rje legs pa'i thugs dam bskang /__/dgos 'dod char 'bebs gter gyi bdag__/gnod sbyin nor lha'i thugs dam bskang /__/mdor na ye shes 'jig rten gyi/__/rgyud gsum dregs pa'i thugs dam bskang /__/mi shes nyon mongs bag med pas/__/ma gus 'khrul pa'i gzhan dbang gis/__/thugs dang 'gal pa'i nongs pa kun/__/snying nas bshags so tshangs par stsol/__/bdag cag byang chub ma thob bar/___/byin rlabs dngos grub stsol ba dang /__/rnam bzhi'i phrin las rab 'byams kyis/__/phan bde'i 'dod rgu rdzogs par mdzod/__/bstod cing phrin las bcol ba ni/__hU~M hrIH__rtsa brgyud bla ma yi dam lha/__/mkha' 'gro chos srung nor lha'i tshogs/__/rab 'byams mchod 'os rgya mtsho la/__/gus pa'i blo yis bstod par bgyi/__/byin rlabs bdud rtsis dbang bskur zhing /__/dngos grub rnam gnyis dga' ston gyis/__/phrin las thog med 'grub pa dang /__/rnam bzhi'i las kyi dngos grub stsol/__/hU~M b+h+yoH__sngon tshe kun bzang rdo rje sems/_/'chi med pad+ma thod phreng sogs/__/brgyud gsum rig 'dzin rgya mtsho yis/__/dam la btags pa'i chos srung tshogs/__/ji ltar zhal bzhes dam bcas bzhin/__/mchod gtor rgyan ldan 'di bzhes la/__/'gro la phan bde 'byung ba'i gzhi/__/bshad sgrub bstan pa phyogs bcur spel/__/bstan 'dzin skyes bu'i sku tshe dang /__/mdzad phrin srid mthar rgyas par mdzod/__/snod bcud rgud pa kun zhi zhing /__/'jig rten bde ba'i dpal la sbyor/__/rnal 'byor bdag cag 'khor bcas kyi/__/nad gdon 'jigs brgyad zhi ba dang /__/tshe bsod dpal 'byor ye shes spor/__/khams gsum 'gro kun dbang du sdus/__/mi mthun dgra bgegs rdul du rlog__/mdor na mchog dang thun mong gi/__/phrin las rab 'byams 'grub par mdzod/__/ces brjod phud dang gtor ma gtsang sar gshegs/__nongs pa bshags/__rten yod na brtan bzhugs dang /__med na gtor mgron rnams gshegs/__dge ba bsngo zhing smon lam gdab/__shis pa brjod pas me tog gi char sil ma dgram par bya'o/__/zhes pa'ang bsam 'grub shel gyi brag phug gi mdun rol grub pas bsten pa'i brag skyibs su rgyal khams nyul ba'i dA ri drA mtsho skyes bla ma dgyes pa'i 'bangs mkhyen brtse'i dbang pos bris pa dge legs su gyur cig/__//mang+ga laM/___/___!
Debug data: